93 parlamenter û endamanê Meclîsê Şaredarîye yê Danîmarka  seba paştdayîşê HDPyî eşkerayîyêka hempare weşanaye. Eşkerayîye de bale ameye antene hemşaredaranê HDPyî ser ke wezîfe ra ameyî girewtene û ameyî tepiştene.
93 parlamenter û 60 endamanê Meclîsê Şaredarîye vat: ''Serrêke verê cû Tirkîya de weçînayîşo herêmî ame kerdene. Nê weçînayîşî de partîya muxalefete HDP ser kewte û 65 şaredarî vistî destî. La nika têna destê HDPyî de 12 şaredarî mendî. Hemşaredarê HDPyî ameyî destbendkerdene û şaredarîyî gêrîyayî binê kontrolê rejîmê Erdoganî. Ma wazenê îradeyê weçînitoxan rê hûrmet bêro mojnayene. Ma venga meclîsanê parlamenterîyê mîyanneteweyî, Konseya Ewropa, AGÎT, NATO û IPUyî danê ke wa hemşaredarî abigêrê wezîfeyanê xo.''
